open-index/open-wikipedia-markdown huggingface dataset:
Прованса-Алпи-Азурен Брег

**Прованса-Алпи-Азурен Брег** (; ) е регион во Франција.

Образуван е од следниве поранешни покраини:
* Прованса
* папската територија Авињон (Конта-Венасен)
* некогашната сардинско-пјемотска област Ница, со крајбрежјето Француска Ривиера (во Франција наречена Азурен Брег)
* југоисточниот дел од некогашната француска покраина Дофине во Алпите.

Во регионот има 6 департмани. На исток се протега границата со Италија , на југ е Средоземното Море и кнежевството Монако, на север е департманот Рона-Алпи, а на запад Лангдок-Русијон со реката Рона долж самата граница. Департманите се следниве:

* Вар
* Воклиз
* Горни Алпи
* Горнопровансалски Алпи
* Приморски Алпи
* Устие на Рона

Во економски поглед, реионот е трет по важност во земјата, веднаш по Ил де Франс и Рона-Алпи. БДП во регионот во 2006 г. изнесувал 130.178 милиони евра (27.095 евра по глава на жител).   

## Поголеми градови
Најголеми градови во регионот се Марсеј, Ница, Тулон и Екс ан Прованс, сите со население над 100.256 жители (попис 1999). Најбогат град е Ница.  

* Антиб (со Жиан-Ле-Пан)
* Арл
* Авињон
* Вилнев-Лубе
* Грас
* Драгињан
* Екс ан Прованс
* Јер
* Кан
* Ла Сејн-сир-Мер
* Ле Кане
* Манделие-ла-Напул
* Марсеј
* Мартиг
* Мужен
* Ница
* Обањ
* Тулон
* Фрежис

## Надворешни врски
* 
* Генерален совет на Прованса-Алпи-Азурен Брег   
* „Нашата Прованса“  - откријте го регионот 
* FranceSouth.com  Водич низ Прованса-Алпи-Азурен Брег 


Категорија:Региони во Франција
Сен Реми ан Бузмон Сен Жене е Исон

**Сен Реми ан Бузмон Сен Жене е Исон** (фр. *Saint-Remy-en-Bouzemont-Saint-Genest-et-Isson*) — општина во департманот Марна североисточна Франција. Во подрачјето има два кантона: Сен-Реми-ан-Бузмон и Сен-Жене-е-Исон.

Ова е една од трите општини во Франција со најдолго име (38 букви на француски). Другите две се:
*Сен Жермен де Талванд ла Ланд Вомон (во Калвадос)
*Боже Сен Валие Пјержи е Ките (во Горна Сона)

## Поврзано
*Општини во Марна

## Наводи
* Податоци за општината - INSEE 

Категорија:Општини во Марна
Боже-Сен-Валие-Пјержи-е-Ките

**Боже Сен Валие Пјержи е Ките** (фр. *Beaujeu-Saint-Vallier-Pierrejux-et-Quitteur*) e општина во департманот Горна Сона (регион Бургундија-Франш Конте) во источна Франција. Населението брои 957 жители (2006).

Ова е една од трите општини во Франција со најдолго име (38 букви на француски). Другите две се:
*Сен Жермен де Талванд ла Ланд Вомон (во Калвадос)
*Сен Реми ан Бузмон Сен Жене е Исон (во Марна)

## Демографија

## Поврзано
*Општини во Горна Сона

## Наводи
*INSEE 

Категорија:Општини во Горна Сона
Горна Сона

**Горна Сона** (, франкопровансалски: *Hiôta-Sona*) е департман во регионот Бургундија-Франш Конте, Франција. Именуван е по реката Сона.

## Поврзано
*Франш Конте
*Кантони во Горна Сона
*Општини во Горна Сона
*Окрузи во Горна Сона
*Арпитански јазик (наречен и франкопровансалски)

## Надворешни врски
* Страница на префектурата  
* Страница на генералниот совет  
* Туристичка страница 


Категорија:Департмани во Бургундија-Франш Конте
Категорија:Држави и територии настанати во 1790 година
Стара турска пошта (Струмица)

**Старата турска пошта** — музеј кој се наоѓа во Струмица, Македонија. Објектот е сместен во стариот дел на градот во близина на наоѓалиштето Орта џамија, на улицата „Тошо Арсов“ бр. 23. Објектот е вклучен во Списокот на Културно наследство на Македонија.

## Историја

300px|лево

Постoи краток писмен запис од 1895 година во кој еден српски патописец ја опишува Старата турска пошта како комуникациски објект за поврзување на Струмица со другите градови во Македонија. Објектот бил граден во текот на 19 век, и по неговата изградба служел како пошта во времето кога овие простори биле под власта на Отоманското Царство.

Подоцна овој јавен објект бил претворен во приватна куќа во која живеело семејството Арсови, а од 2005 е во сопственост на НУ Завод и Музеј во Струмица и спаѓа во ретките објекти со споменна вредност која ја обликува архитектонската визура на некогашна Струмица.

Обликуван е со приближна квадратна основа, со подрумски дел од камен, приземје и кат во бондрук систем со карактеристична вертикална геометризација. Катот има еркерно мало исфрлање само на двете страни од куќата, додека широката стреа со обликуван венец силно го нагласува кровот изведен со ориентална ќерамида.

## Наводи

## Надворешни врски

Категорија:Музеи во Струмица
Категорија:Македонска староградска архитектура
Катедрална црква „Успение на Пресвета Богородица“ - Струмица

**Католичката црква Успение на Пресвета Богородица** — македонска католичка црква од византиски обред која се наоѓа во Струмица, Македонија. 

## Историја
Црквата “Успение на Пресвета Богородица„ е изградена во 1925 година од монсињор отец Атанасие Иванов. Првата литургија е служена на празникот Велики Четвток истата година, а неколку месеци подоцна, во јуни 1925 година црквата била благословена од владиката Дионизиј Њаради. Од страна на папата Јован Павле II, оваа парохиска црква, на 1 мај 2001 година, е прогласена за Катедрална црква на Апостолскиот егзархат во Македонија. За нејзин прв егзарх е именуван епископот д-р Јоаким Хербут. Во текот на своето постоење црквата е повеќепати обновувана, а денешниот изглед го добила по неколкугодишното обновување започнато во 2002 година.

Категорија:Цркви во Струмица
Категорија:Храмови посветени на Успението на Пресвета Богородица во Македонија
Категорија:Католички цркви во Македонија
Категорија:Католички катедрали во Македонија
Халоген

**Халогените елементи** се хемиските елементи во групата 17 (стар стил: VIIB) од периодниот систем. Се состои од елементите: флуор (F), хлор (Cl), бром (Br), јод (I), астат (At), и вештачкиот елемент тенесин (Ts).
Енергијата на јонизацијата и електронегативноста опаѓаат со зголемувањето на атомскиот број на елементот во групата. 
## Двоатомски халогени молекули

Категорија:Периоден систем на елементите
Антоан Лавоазје

**Антоан Лавоазје** (&nbsp; –  ) — француски научник и математичар. Се смета за „*татко на современата хемија*“. Тој ги дал имињата на кислородот (1778) и водородот (1783).
Бил одгледан во богато семејство и му се овозможило добар развој.

## Наводи

Категорија:Француски хемичари
Категорија:Членови на Француската академија на науките
Категорија:Членови на Кралското друштво
Категорија:Апсолвенти на Парискиот универзитет
Категорија:Откривачи на хемиски елементи
Категорија:Починати во Париз
Категорија:Членови на Американското филозофско друштво
Марктл

**Марктл** (герм. *Marktl*), неофицијално **Марктл на Ин** (*Marktl am Inn* = „Пазарче на Ин“), е село и стара пазарна општина во сојузната покраина Баварија, Германија, недалеку од границата со Австрија. Местото му припаѓа на округот Алтетинг во Горна Баварија. Најзначаен град во околината е Алтетинг. Марктл има околу 2.700 жители.

Марктл е родно место на Папата Бенедикт XVI - 265-тиот поглавар на Римокатоличката црква.

## Наводи

## Надворешни врски

*Домашна страница на Марктл  

## Галерија

Податотека:MarktlamInn.jpg|Поглед на Марктл и реката Ин
Податотека:Marktl-Kirche-Sankt-Oswald-1.JPG|Олтар во црквата Св. Озвалд
Податотека:Geburtshaus Markt Papst Benedikt.jpg|Плакета во чест на папата Бенедикт XVI
Податотека:PopeBenedicts1stHome.jpg|Родната куќа на папата


Категорија:Села во Баварија
Крон

**Крон** или **Хрон** (старогрчки: *Κρόνος*) — титан, бог од првото поколение во старогрчката митологија и единствен син на Геја и Уран небо. На татко му Уран му се осветил така што го кастрирал и се оженил со својата сестра Реја.

Во почетокот тој бил бог на земјоделството, а подоцна се идентифицира како бог на времето (старогрчки: *Χρόνος* — време), симболизирајќи го времето кое води кон смртта. Реја дала дозвола на сите титани, со исклучок на Океан, да го нападнат Уран.

## Мит за крвавото владеење и паѓање на титаните
Мајката Земја (Геја) на Крон му ја прорекла дека ќе биде убиен од еден од неговите синови, а истото тоа му го потврдил и татко му при умирањето. Поради тоа тој ги голтал своите деца што Реја му ги раѓала.
Со соединувањето на Реја и Крон, се родиле идните олимписки богови: Деметра, Хестија, Хера, Ад, Посејдон и Зевс, богови кои подоцна ја поделиле власта помеѓу себеси и завладеале со светот. По раѓањето на Зевс, Реја своето дете го доверила на Океанида, која го однела во тајност во една пештера на Крит, додека пак, на својот сопруг му подметнала камен завиен во пелена. На тој начин Зевс бил спасен.

Кога Крон разбрал за измамата на Реја, тој започнал да го бара Зевс по целата земја, но безуспешно. Кога Зевс пораснал, започнал војна со својот татко, позната во старогрчката митологија како Титаномахија. По десет години, Крон бил симнат од власт од страна на Зевс и неговите сојузници и однесен и заточен на Тартар.

„Кога Зевс беше веќе сосема голем, тој го натера Крон да ги изблуе неговите браќа и сестри — Посејдон, Ад, Хера, Хестија и Деметра, како и да ги ослободи неговите чичковци и тетки, кои Крон по свргнување на Уран ги оставил во синџири.

Негов истоветник во римската митологија е Сатурн.

## Крон како тема во уметноста
Крон се јавува како тема во уметничките дела, како:
* „На Пријам Крон“ — песна на германскиот поет Гете.

## Наводи

Категорија:Старогрчки богови
Категорија:Старогрчка митологија
Категорија:Титани
Категорија:Потомство на Геја
Ендр (река)

**Ендр** (фр. *Indre*) е река во средна Франција, лева притока на реката Лоара.

Изворот на реката се наоѓа во близу селото Преверанж во департманот Шер. Тече во северозападен правец, низ следиве департмани: Шер, Ендр и Ендр и Лоара.

Ендр се влева во реката Лоара кај атомската централа во Шинон, северно од Авоан.

Главна притока на Ендр е помалата река Ендроа, која се влева во Ендр кај Азе на Ендр.

Реката минува низ следниве департмани и градови:
* Ендр: Ла Шатр, Шатору
* Ендр и Лоара: Лош
* Шер

## Наводи
* Геопортал на Франција  
* Податоци за реката Ендр 

Категорија:Реки во Центар-Долина на Лоара
Категорија:Ендр (департман)
Категорија:Ендр и Лоара
Категорија:Шер (департман)
Реја (митологија)

**Реја** старогрчката митологија била божица, мајка на Олимписките богови Деметра, Хестија, Хера, Ад, Посејдон и Зевс.

Таа е ќерка на Уран  и Геја, сестра и сопруга на Крон. Со соединувањето на Реја и Крон, се родиле идните олимписки богови: Деметра, Хестија, Хера, Ад, Посејдон и Зевс, богови кои подоцна ја поделиле власта помеѓу себеси и завладеале со светот. Родителите на Крон му прорекле дека еден од неговите синови ќе му го зазеде престолот. Затоа, по секое раѓање на Реја, тој своите деца ги голтал. По раѓањето на Зевс, Реја своето дете го доверила на океанида, која го однела во тајност во една пештера на Крит, додека пак, на својот сопруг му подметнала камен завиен во пелена. На тој начин Зевс бил спасен, а подоцна ја зазел власта од својот татко.

Нејзин еквивалент во римската митологија е Кибела.

## Наводи

Категорија:Потомство на Геја
Категорија:Титани
Категорија:Старогрчки божици
Категорија:Старогрчка митологија
Ролан Барт

мини|Ролан Барт
**Ролан Барт** ( – ) бил француски книжевен теоретичар, филозоф, критичар и семиотичар.

## Живот

Роден е на 12 ноември во градот Шербур во Нормандија. Неговиот татко Луј загинал во битка додека Роланд бил помал од една година. Кога Бартс бил 11-годишен, фамилијата се сели во Париз.

Категорија:Француски книжевни критичари
Категорија:Француски јазичари
Категорија:Француски филозофи
Категорија:Семиотичари
Категорија:Лексикологија
Категорија:Апсолвенти на Парискиот универзитет
Кукавицовидни

**Кукавицовидните** птици (лат. ***Cuculiformes***) образуваат ред на сродни врапчеви птици, кои традиционално се поделени на следните фамилии:

* *[[Musophagidae]]* - тураки и сродници;
* *[[Cuculidae]]* - кукавици, кукали и ании;
* *[[Opisthocomidae]]* - хоацин.

Меѓутоа, денес систематиката на оваа група е контроверзна. Сибли-Алквистовата систематика ја издигнува фамилијата *Musophagidae* до ред (*Musophagiformes*). Хоацинот продолжува да биде енигматичен; тој веројатно најдобро е да се смести во одделен, монотипски ред, особено ако тураките се сметаат за посебен ред. Кукалите и аниите понекогаш се сметаат за потсемејства на *Cuculidae*, или пак се сместуваат во свои посебни фамилии (*Centropodidae* и *Crotophagidae*, соодветно).

## Општи одлики
[thumb|170px|left|''[Cuculus varius*.]]
Кукавицовидните се најчесто птици со средна големина: најмалиот вид достигнува должина од 14&nbsp;cm, додека најголемиот, благодарение на неговата долга опашка, достигнува должина од 70&nbsp;cm. Опашните [[пердув]]и се постепени, но опашката никогаш не е заострена. Крилата се најчесто кратки. [[Птичјо стапало|Стапалото]] на овие птици е зигодактилно, односно првиот и четвртиот прст се насочени кон назад, додека вториот и третиот кон напред. [[Клун]]от е обично краток и мазен. Повеќето видови се исклучиво сиви, кафеави или маслинесто обоени. Боите обично се образец од линии и точки. Некои видови исто така покажуваат и црнометален сјај, а светлите бои се ретки. Половите речиси секогаш се разликуваат значително по големина и тежина. Песната на кукавицовидните се состои од повторувачки серии на мелодични звуци.

== Еволуција ==

[[Фосил]]ниот запис за оваа [[група]] птици е предмет на голем интерес. Единствената анатомија на *Cuculidae* (според традиционалната класификација) често овозможува лесна идентификација дури и на изолирани коски. Предисториските родови на кукавицовидни птици се познати од горниот [[еоцен]], од пред околу 40-35 милиони години. Фосилите на тураките се среќаваат во многу подоцнежните слоеви.

Одреден број на други [[палеоген]]ски фосили понекогаш се припишувале на овој ред, но тие повеќе не се вклучени овде во поскорешните систематики: горнопалеоценските до средноеоценските претставници од фамилијата *Gracilitarsidae* најпрво се сметале за кукавицовидни птици, но ова тврдење денес не е целосно прифатено. Сепак, тие остануваат мистериозни како резултат на нивната [[Апоморфија|апоморфна]] анатомија и би можеле да се блиски со исто така енигматичните видови од фамилијата *Sylphornithidae*, познати од среден еоцен до долен [[олигоцен]]. Од долниот еоцен познати се родовите *Parvicuculus* и *Procuculus*. Родот *Foro* веројатно е сродник на хоацинот; се смета за "алка што недостасува" меѓу оваа птица и редот *Cuculiformes'', но како што е погоре наведено, многу е тешко хоацинот да се сврзе со било која современа птица.

Категорија:Птици
Атлас (митологија)

**Атлас** (грчки: *Ἄτλας*) или **Атлант**, во старогрчката митологија бил титан. Тој бил син на Јапет и Азија, и брат на Прометеј.

## Одлики и дела
Атлас се одликувал со огромна сила. Бил најстар од своите браќа и бил целосно верен на Титаните. Бил голем познавач на морињата и владеел со кралството Атлантида кое било толку огромно што се ширело надвор од столбовите на Херакле и било поголемо од Африка и Азија. Атлантида била потопена по наредбата на Зевс. Тогаш Атлант и неговиот брат Менотиј им се придружиле на Титаните во војна против Зевс.
Атлас бил татко на Плејади, Хијади и Хеспериди. Една од ќерките на Атлас била Калипсо, која го држала Одисеј седум години под своја власт.

## Вечната казна
Атлас бил еден од титаните кои биле најсурово казнети по крајот на Титаномахијата (војна на титаните против боговите), а казната била да го носи на своите раменици целиот небесен свод. Според една легенда, со помош на главата на Медуза, Персеј го претворил Атлас во планина и го осудил да го носи небесниот свод. Според друга легенда, Атлас сакал да му помогне на Херкул да ги украде јаболката на Хесперидите. Затоа, го замолил Херкул да го подржи небото за миг, а тој да ги украде јаболката. Откако се вратил со јаболката, Атлас не сакал повторно да се врати на својата поранешна положба, но, Херкул успеал да го измами и така Атлас повторно се вратил да го држи небото.

## Наводи

Категорија:Старогрчки богови
Категорија:Титани
Категорија:Старогрчка митологија
Калипсо (митологија)

**Калипсо** (грчки: *Καλυψώ*- "таен") го старогрчката митологија е океанида, ќерка на титанот Атлас., а според друга легенда пак, ќерка на Хелиос и Персеида.

Како нимфа, таа е владетелка на митолошкиот остров Огигија, која го спасила на Одисеј по срушувањето на неговиот брод. На островот Одисеј поминал 7 години, а таа му обеќала безсмртност доколку остане да живее таму. Но, Одисеј сепак не можел да ја заборави својата родна Итака. Затоа, Атена му рекла на Зевс да му помогне на Одисеј да замине од островот, па Зевс го испратил на Хермес да ја предаде неговата одлука за заминување на Одисеј. Така, Калипсо му помогнала на Одисеј да изгради брод, и го дарувала со сè што му биле потребно за патување.

## Калипсо како тема во уметноста и во популарната култура
Калипсо се јавува како тема во бројни дела од областа на уметноста и популарната култура, како:
* „Слово за Калипса“ - песна на југословенскиот поет Мак Диздар.

## Наводи

Категорија:Одисеја
Категорија:Старогрчка митологија
Категорија:Старогрчки божици
Категорија:Нимфи
Калсада де Калатрава

**Калсада де Калатрава** () — место и општина во покраината Сиудад Реал (автон. заедница Кастиља-Ла Манча), Шпанија. Населението брои 4.568 жители.

Ова е родно место на прочуениот режисер Педро Алмодовар.

Категорија:Општини во Сиудад Реал
Потпрефектура (Франција)

[мини|200п|Потпрефектурата во [Верден, Меза]]
[мини|200п|Потпрефектурата [Беле во Ен]]
**Потпрефектурите** () се населени места - административни центри на окрузите во Франција во кои не се наоѓа префектурата на департманот. „Потпрефектура“ се нарекува и зградата во која е сместена окружната администрација.

Чиновникот на чело на потпрефектурата се нарекува „потпрефект“, потпомогнат од генерален секретар. Помеѓу мај 1982 и февруари 1988, потпрефектите се нарекувале „помошници-комесари на Републиката“ (*commissaire adjoint de la République*).

Во окрузите под управа на префектура, генералниот секретар на префектот игра улога на потпрефект.

Париз е единствената единица без потпрефектури, бидејќи самиот е составен од една единствена префектура. Општинските окрузи во Париз (како и оние на Лион и Марсеј) имаат улога на поделбени единици, и затоа ова не се окрузи на ист начин како останатите во земјата.

## Наводи

## Поврзано
* Префектура (Франција)
* Список на окрузи во Франција

## Надворешни врски

Категорија:Управување со Франција
Прва фудбалска лига на Македонија 2008/2009

**Првата фудбалска лига на Македонија 2008/2009** - 17. издание на Првата фудбалска лига на Македонија. Шампион во таа сезона бил Македонија Ѓорче Петров и со тоа обезбедил место во втората рунда од квалификациите за УЕФА Лига на шампиони. Второто место го освоил Милано со што освоил место во втората рунда од квалификациите за УЕФА купот. Ренова со третото место обезбедила пласман во првата рунда од квалификациите за УЕФА купот. Башкими се повлекол од првенството поради финансиски причини.

## Унапредување и отпаѓање

## Екипи

## Табела


Категорија:Предлошки за фудбал


## Бараж за опстанок

----

## Поврзано
* Фудбалски куп на Македонија 2008/2009
* Втора фудбалска лига на Македонија 2008/2009
* Трета фудбалска лига на Македонија 2008/2009

2008/2009
Категорија:2008-09 фудбалски лиги
Прва лига
Прва лига
Прва фудбалска лига на Македонија 2009/2010

**Првата фудбалска лига на Македонија 2009/2010** - 18. издание на Првата фудбалска лига. Првак во оваа сезона била Ренова и со тоа обезбедил место во првата рунда од квалификациите за Лигата на Шампионите. Второто место го освоил Работнички, а третото Металург, со што освоиле место во првата рунда од квалификациите за Европа Лигата.

## Унапредување и отпаѓање

## Екипи

## Табела


Категорија:Предлошки за фудбал


## Бараж за опстанок

## Поврзано
* Фудбалски куп на Македонија 2009/2010
* Втора фудбалска лига на Македонија 2009/2010
* Трета фудбалска лига на Македонија 2009/2010

## Наводи

2009-2010
Категорија:2009-10 фудбалски лиги
Прва лига
Прва лига
Македонија на Евровизија 2011

**Македонија** учествувала на Евровизија 2011 во Диселдорф, Германија и својот претставник го избрала преку музички фестивал Скопје фест 2011 кој се одржал на 27 февруари 2011 година, организиран од страна на МРТВ.

На фестивалот победил Влатко Илиевски со песната Русинка. На официјалниот натпревар за избор на песна на Евровизија, Македонија не се пласирала во финалето.

## Пред Евровизија

### Скопје Фест 2011
*Скопје фест 2011* бил натпревар за песна организиран од МРТ кој послужил како национално финале на Македонија за избор на нивниот претставник за Изборот за песна на Евровизија 2011 година. Натпреварот се одржал на 27 февруари 2011 година во Универзалната сала во Скопје, чии водители биле Елена Митева и Зоран Мирчевски, а се емитувала на МТВ 1, МТВ сат и онлајн преку официјалната веб-страница на Евровизија, *eurovision.tv*.

#### Пријавени натпреварувачи
Беше отворен период за поднесување за заинтересираните уметници и композитори да ги поднесат своите записи помеѓу 29 ноември 2010 и 10 јануари 2011 година. МРТ при затворањето на рокот прими 88 поднесоци. Беа избрани 20 пријави, а изведувачите и песните беа објавени на 27 јануари 2011 година.

На 3 февруари 2011 година, „Во мојот свет имаш дом“, напишана од Григор Копров, Владимир Дојчиновски и Борче Димитров, а во изведба на Наде Талевска, беше повлечена од конкурсот поради аранжмани на уметникот во странство. „Нека е со помин“, напишана од Љупчо Мирковски и Огнен Неделковски, а во изведба на Дуле и Коки, беше повлечена од конкурсот поради изјавата на уметниците дека Скопје фест е наместен. „Кукурику“ во изведба на Рок Агресори, и „Последна песна“ во изведба на Амир Ибрахимовски и Арт Саунд подоцна беа најавени како замени што ќе се натпреваруваат на натпреварот.

#### Финале
Финалето се одржа на 27 февруари 2011 година. Се натпреваруваа 20 пријавени, а комбинацијата 50/50 на јавното телевоутинг и жири комисијата ја избраа „Русинка“ во изведба на Влатко Илиевски за победник. Покрај настапите на натпреварувачите, на натпреварот гостуваа македонската евровизиска претставничка од 2006 година, Елена Ристеска, и претставничката на Босна и Херцеговина од 2005 и Хрватска од 2010, Феминем.

## На Евровизија
На 12 мај, Македонија се натпреваруваше како единаесетта во второто полуфинале на натпреварот. Таа се пласираше на шеснаесеттата позиција со 36 бодови и не успеа да се пласира во финалето. Јавноста на Македонија и додели 17 место со 33 поени, а жирито 14 место со 47 поени.

### Гласање

#### Бодови доделени на Македонија

#### Бодови доделени од Македонија

## Наводи

Категорија:Македонија во 2011 година
2011
Македонија на Европското првенство во атлетика 2010

200п|десно|мини
десно|150п|врска=Special:FilePath/Barcelona_2010_European_Athletics_Championships_logo.svg.png
**Република Македонија** на Европското првенство по атлетика во 2010 година, кое се одржало во Барселона, Шпанија, учествувала со два натпреварувачи..

## Учесници

## Резултати
### Мажи

### Жени

## Наводи

Категорија:Европско првенство по атлетика (2010)
Европско
Прва фудбалска лига на Македонија 2010/2011

**Првата фудбалска лига на Македонија 2010/2011** - 19. издание на Првата фудбалска лига на Република Македонија. 
Во оваа сезона првак била Шкендија.

## Унапредување и отпаѓање

1 Вардар кој отпаднал, откако завршил на единаесеттото место или претпоследен на табелата, ја презел четвртата екипа од Втората лига - Миравци, кои победиле на бараж натпреварот за Прва лига против Скопје. Потоа Миравци го добил името Вардар 1947, име кое го носел до полусезоната.

## Екипи

## Табела



Категорија:Предлошки за фудбал


## Бараж за опстанок

----

## Поврзано
* Фудбалски куп на Македонија 2010/2011
* Втора фудбалска лига на Македонија 2010/2011
* Трета фудбалска лига на Македонија 2010/2011

2010-2011
Категорија:2010-11 фудбалски лиги
Прва лига
Прва лига
Ереб (митологија)

**Ереб** (грчки *Έρεβος* - "длабок мрак, сенка", латински *Erebus*) во старогрчката митологија бил бог на вечната темнина и мрак. Тој е син на Хаос, а негова сестра е Никта. Подоцна од соединувањето со Никта биле родени Етер (Небото) и Хемера (Денот) но исто така и Елеј (Милоста), Епифрон (Внимателноста) и Харон, пренесувачот на душите во пеколот. Во војната со боговите бил на страната на Титаните, па по крајот на истата тој бил фрлен во Тартар од страна на Зевс.

Во старогрчката книжевност, Ереб се користи за да се назначи подземниот свет каде умрените заминуваат веднаш по умирањето, затоа понекогаш го мешаат со Тартар.

Ереб е син на празнината или исконскиот Хаос кој е негов татко и мајка. Заедно со неговите двајца браќа Тартар и Ерос и со сестрите Геја и Никта е дел од петте исконски богови од кои произлегле сите други. Како божество на темнината и жител на подземјето, Ереб исто така е дел и од хтоничните божества.

## Потекло на поимот
Значењето на името Ереб е "темнина". Првото негово пишано спомнување било за "мрачно место меѓу земјата и Ад". Самата именка Ἔρεβος има свој корен во индоевропските јазици **h<sub>1</sub>regʷ-es/os-* "мрак" (cf. санскрит *rájas*, готски *riqis*, старонордиски *røkkr*).

## Мит

### Потекло и поколение
Според грчкиот поет Хесиод и неговата Теогонија, Ереб е дете на Хаосот и брат на Никта: "Од хаосот излезе Мракот и црната Ноќ, а од Ноќта се родија Воздухот и Денот кои таа ги зачна и ги роди од љубовта со Ереб." Хесиод, *Теогонија* (120–125)Римскиот писател Гај Јулиј Хигин, во неговите Басни (латински: *Fabulae)*, го опишал Ереб како татко на Герас, богот на староста. Некои римски писатели како Хигин и Цицерон го опишуваат Ереб како татко на Мојрите, чија мајка е  Никта, иако нивното потекло многу се разликува кај авторите и периодите. Најчесто се прифаќа дека Мојрите се деца на Ананке, божицата на сета судбина.

### Метаморфоза
Ереб се претвора во река бидејќи ги спасил Титаните. Така го дал своето име на подрачјето во пеколот каде минуваат душите на починатите - подрачје кое се наоѓа меѓу светот на живите и пеколот (Ад).

## Поврзано
* Старогрчка митологија
* Старогрчки исконски богови
* Старогрчки хтонични божества
* Никта

## Надворешни врски

* Theoi проект: Ереб"

## Наводи

Категорија:Старогрчки богови
Категорија:Старогрчка митологија
Медуза (митологија)

thumb|Медуза
**Медуза ** (грчки: *Μέδουσα*) била една од трите горгони во старогрчката митологија, ќерка на Форкис и Кето. Таа била чудовиште со женско лице, и наместо коса на својата глава имала змии. Медуза и нејзините сестри имале способност со својот поглед суштеството да го претвораат во камен. Се сметало дека таа била најстрашна од сите горгони и единствената смртница.

Медуза била убиена од Персеј, а од нејзината крв се родил Пегаз. Дури и по смртта, таа била опасна, зашто нејзината отсечена глава можела да го претвори во камен секој што ќе ја погледнал.

## Медуза како мотив во уметноста и во популарната култура
* „Медуза Ронданини“ (*Medusa Rondanini*) — доцнохеленистичка или римска скулптура.
* „Медуза“ — мермерна скулптура на италијанскиот вајар Џан Лоренцо Бернини од околу 1638-1648 година.
* „Медуза“ — две слики на италијанскиот сликар Леонардо да Винчи кои не се сочувани.
* „Медуза со главата на Персеј“ — скулптура на италијанскиот сликар Лучано Гарбати (*Luciano Garbati*) од 2008 година.
* „Медуза“ (француски: *La Méduse*) — слика на руско-германскиот сликар Алексеј фон Јавленски од 1923 година.
* „Медуза“ (италијански: *Testa di Medusa*) — слика на италијанскиот сликар Караваџо од 1597 година.
* „Медуза“ — слика на фламанскиот сликар Петер Паул Рубенс од околу 1618 година.
* „Персеј со главата на Медуза“ — бронзена скулптура на италијанскиот вајар Бенвенуто Челини (*Benvenuto Cellini*) од околу 1545-1554 година.
* „Медуза“ (англиски: *Medusa*) — песна на американската хеви-метал група Антракс (*Anthrax*) од 1985 година.

## Наводи

Категорија:Старогрчка митологија
Категорија:Старогрчки митски суштества
Список на италијански сликари

Ова е список на **[[италија]]нски [[Сликарство|сликари]]** по азбучен редослед:

*Ливио Агрести (1508-1580)
*Франческо Албани (1578–1660)
*Мариото Албертинели (1474–1515)
*Фра Анџелико (1387–1455)
*Софонизба Ангвисола
*Пјетро Анигони (1910–1988)
*Мино Арџенто (1927-)
*Фра Бартоломео (1472–1517)
*Џентиле Белини (~ 1429–1507)
*Џовани Белини (~ 1430–1516)
*Џовани Болдини (1842-1931)
*Џовани Антонио Болтрафио (1467-1516)        
*Сандро Ботичели (~ 1445-1510)
*Бронѕино (1503–72)
*Николо Бранкалеон (~ 1460–~1526)
*Џорџо Вазари (1511–1574)
*Рафаело ди Векио (~ xxx)
*Доменико Венецијано (~1410–1461)
*Паоло Веронезе (1528–1588)
*Андреа дел Верокио (~ 1435–1488)
*Јакопо Вињали (1592-1664)
*Леонардо да Винчи (1452–1519)
*Даниеле да Волтера (~ 1509–1566)
*Тадео Гади (~ 1300–1366)
*Франческо Гварди (1712–1793)
*Доменико Гирландајо (1449–1494)
*Џузепе Гризони (1699–1796)
*Бернардо Дади (~ 1280-1348)
*Доменикино (1581–1641)
*Донатело (1386–1466)
*Енрико Донати (1909–2008)
*Досо Доси (~ 1490–1542)
*Дучо (1255–1319)
*Каналето (1697–1768)
*Караваџо (1573–1610)
*Анибале Карачи (1560–1609)
*Лудовико Карачи (1555–1619)
*Елио Карлети (1925-1980)
*Виторе Карпачо (~ 1460–~ 1525)
*Џорџо де Кирико (1888-1978)
*Антонио да Кореџо (1494–1534)
*Леонардо Кочоранте (1680-1750)
*Акиле Леонарди (~1800–1870)
*Франческо Филиппини (1853–1895)
*Филипино Липи (1457–1504)
*Филипо Липи (~ 1406–1469)
*Амброџо Лоренцети (fl. 1319–1348)
*Лујџи Маличе (1937– present)
*Андреа Мантења (~ 1431–1506)
*Симоне Мартини (1284–1344)
*Гвидо Марцули (1943)
*Томазо Мазачо (1401–1428)
*Антонело да Месина (1430-1479)
*Микеланџело (1475–1564)
*Амадео Мондиљани (1884–1920)
*Лелио Орзи (1511–1587)
*Деодато Орланди (fl. 1288-1310)
*Марко Палмецано (1460-1539)
*Елеутерио Паљано (1826–1903)
*Џовани Паоло Панини (1691–1765)
*Пармиџанино (1503–1540)
*Фердинандо Партини (active 1790s)
*Перуџино (~ 1445–1523)
*Балдасаре Перуци (1481–1537)
*Пјетро Пецати (1828–1890)
*Пизанело (1395–1455)
*Пинторикио (1454–1513)
*Себастијано дел Пјомбо (~ 1485–1547)
*Антонио Полајуоло (~1431–1498)
*Џовани Пјетро де Помис (~ 1565-1633)
*Понтормо (1494–1556)
*Пучи (р. 1955)
*Томазо Реди (1665–1726)
*Гвидо Рени (1575–1642)
*Џовани Франческо да Римини (~ 1420-1470)
*Салватор Роза (1615–1673)
*Рафаело Санти (1483–1520)
*Андреа дел Сарто (1486–1530)
*Сасета (1392-1450)
*Никола Симбари (Р. 1927)
*Герардо Стамина (1354–1403)
*Бартоломео Суарди (~ 1455 – ~ 1536)
*Тинторето (1518–1594)
*Тицијан (1488–1576)
*Џовани Батиста Тјеполо (1696–1770)
*Козимо Тура (~1430–1495)
*Паоло Учело (~ 1396–1475)
*Џентле да Фабријано (~ 1370–1427)
*Андреа да Фиренце (fl. 1343–1377)
*Росо Фјорентино (1494–1540)
*Мелоцо да Форли (1438-1494)
*Пјетро дела Франческа (~ 1416–1492)
*Франческо Ајец  (1791–1882)
*Марио Цампедрони (р. 1945)
*Чимабуе (1240–1302)
*Џампјетрино (~ 1495–1549)
*Артемизија Џентилески (1593–1652)
*Џорџоне (~ 1477–1510)
*Џото (1267–1337)

Италијанци

Сликари
Тартар (митологија)

250px|десно
**Тартар** (грчки: Τάρταρος) во старогрчката митологија било најмрачното место во подземниот свет односно пеколот, место каде биле затворени победените богови и титани.

Тартар бил сместен уште пониско и од самиот Хад. Со Тартар владеел истоимениот бог, кој е роден од Хаос, заедно со Никта, Ереб, Геја и Ерос.

Во Тартар биле донесени Хекатонхирите и Киклопите. Подоцна, по крајот на војната помеѓу боговите, овде бил донесен и Крон, заедно со останатите титани, кои се спротивставувале на Зевс.

## Наводи

Категорија:Пекол
Категорија:Потомство на Геја
Категорија:Места во старогрчката митологија
Категорија:Персонификации
Европска мрежа на демократска млада левица

**European Network of Democratic Young Left** (ENDYL; ЕМДМЛ - Европска мрежа демократска младинска левица) е независна мрежа на лево ориентирани демократско социјалистички политички младински организации во Европа.

**ENDYL** е отворена за европски младински организации од демократската левица кои не следат сецојалдемократија нити ортодоксен комунизам. Нејзината агенда е заснована на демократија, поединечна слобода, солидарност, човекови права, интернационализам и еколошка одговорност.

Основана во Копенхаген, од 6 до 8 мај 1994 година, *'ENDYL* моментално содржи социјалистички, зелено леви и радикално демократски младински организации. Работи заедно со партијата на европската левица како и со социјалните движења и со организации од јужната полутопка.

## Членови

*  — Alternativa Jove
*  — Socialistisk UngdomsFront
*  — Estonian Left Party Youth
*  — Vasemmistonuoret
*  — Jeunes Communistes
*  — [Linksjugend 'solid]
*  — JungdemokratInnen/Junge Linke
*  — Νεολαία Συνασπισμού / Neolaia Synaspismou
*  — Ógra Shinn Féin
*  — Young Green Left
*  — Young Communists
*  — Young Socialists of Macedonia
*  — Union of the Communist Youth of Moldova (Komsomol)
*  — Sosialistisk Ungdom
*  — Młodzi Socjaliści
*  — Bloco de Esquerda
*  — Izquierda Unida
*  — Özgürlük ve Dayanışma Partisi

## Надворешни врски

* Официјална страница на ''Endyl'' 

Категорија:Политички партии
Лука Ќеловиќ

**Лука Ќеловиќ** бил еден од најбогатите луѓе во Србија во почетокот на XX век, водечки финансиер и еден од највлијателните Срби со потекло од Херцеговина, еден од основачите на Српскиот комитет на четничката акција и најголем добротвор на Белградскиот универзитет.

## Животопис

Тој е роден во селото Придворци кај Требиње, денешна Република Српска. Во 1875 година учествувал во Херцеговското востание. Потоа се вратил во Србија и учествувал во Српско-турската војна. По војната се посветил на трговија и стекнал големо богатство. Со својот пријател Милорад Гоѓевец го основал Српскиот комитет на четничката акција. Во текот на Борбата за Македонија бил главен финансиеер на четничките акции.

Меѓу другото бил и голем добротвор и член на друштвото „Свети Сава“. Бидејќи немал потомци целото свое богатство го оставил на Србија.

## Извори


Категорија:Основачи на СЧД
Категорија:Срби во Босна и Херцеговина
Млади социјалисти на Македонија

**Млади социјалисти на Македонија** (МСМ) е огранизација, политички подмладок на Социјалистичка партија на Македонија која себеси се одликува како организација со лева социјалистичка ориентација, но е поточно ако се каже дека станува збор за организација со демократско социјалистичка ориентација. Идеолошката ориентација е во корелација со идеолошката ориентација на Социјалистичка партија на Македонија.
## Историја
Млади социјалисти на Македонија делуваат од 12 декември 1993 година. До 2010 одржале 8 изборни собранија на кои биле избирани раководни структури. Од Млади социјалисти на Македонија произлегле голем број политичари меѓу кои и Ацо Спасеноски и Зоран Витанов.
## Организационо ниво
Во 2010 на 8то изборно собрание на МСМ беа изгласани:
Малиша Станковиќ (Претседател)
Наум Стојчевски (Потпретседател)
Зоран Ангелов (Потпретседател)
Стојан Христовски (Потпретседател)
Марјан Цавироски (Генерален секретар)

## Функционално ниво
Како дел од функционалното ниво на Млади социјалисти на Македонија се пет сектори:
Сектор за информатичка технологија
Сектор за меѓународна соработка
Сектор за култура забава и спорт
Сектор за финансирање
Сектор за меѓупартиска координација

## Меѓународна соработка
Млади социјалисти на Македонија се полн член на ЕМДМЛ (Европска мрежа на демократска младинска левица) и од генералното собрание 2010 година се во нејзиниот одбор.

Категорија:Социјалистичка партија на Македонија
Живоин Рафаиловиќ

**Живоин Рафаиловиќ** (срп. *Живојин Рафаиловић*) бил српски офицер и еден од основачите на Српскиот комитет на четничката акција .

## Животопис

Бил роден во Мионица. Станал офицер при српската војска и го добил чинот капетан. Заедно со Милорад Гоќевац, Јован Атанацковиќ и Лука Ќеловиќ учествувал во основањето на Српскиот комитет на четничката акција кој се зафатил со препраќање на српски чети во Косово и Македонија.

Тој станал прв претседател на *Извршниот комитет* на СКЧА. Поради својот ангажман во четничкото движење зел неограничено отсуство од српската војска.

По уништувањето на првата препратена српска чета и сослушувањето од страна на Министерството за надворешни работи на Србија, по негово лично брање бил демобилизиран од војската, по што се посветил на комитетските работи.

Подоцна станал народен пратеник.

## Извори


Категорија:Основачи на СЧД
Четници

:*Ова е статија за Четници (поим). За четничките организации, видете [[Српски комитет на четничката акција]] и [[Југословенска војска во татковината]].*
**Четници** — членови на полувоени или воени единици. Терминот *четник* води потекло од воениот формациски термин *чета* кој се појавила на почетокот на XIX век, кога биле организирани ајдучки дружини кој сееле страв меѓу Турците, а членовите на тие дружини биле нарекувани четници. Тие биле организирани во мали доброволни дружини и го штителе населението од турските зулуми и насилија.

Самиот термин четници е карактеристичен за поголемиот број на држави на Балканот, а своевремено свои четници имале повеќе организации: Врховниот македонски комитет, Македонската револуционерна организација, грчката „Етники Етерија“ и други, сите овие делувале кон крајот на XIX и почетокот на XX век меѓутоа постепено згаснале.

Во Србија, доктрината за четничкиот начин на војување посебно се развил во времето на кнезот Александар Караѓорѓевиќ (1842-1858), а српското четништво има своја генеза, тоа се родило како отпор против разните поробувачи но постепено се претворило во националистичко движење кое дејствувало во интерес на српската држава, а на штета на околните народи.

Четништвото како појава било најдолготрајно во Србија, со извесни периоди на прекини, сè до втората светска војна   и затоа четништвото понекогаш во повеќето случаи се поврзува само со оваа

## Поврзано
* Четнички институт на ТМОРО
* Српски комитет на четничката акција

## Наводи

## Литература
* Ђекић, Ђорђе. *Почеци српског четништва: организација четничког покрета у Кнежевини Србији у 19 веку*. Београд: Слободна Књига, 2000.
* Пешић, Миодраг Д. *Стари четници*. Крагуевац: Нови Погледи, 2000.


Категорија:Македонска револуционерна организација

Категорија:Српски револуционерни организации
Категорија:Историја на Македонија
Категорија:Српска пропаганда во Македонија
Јован Атанацковиќ

**Јован Атанацковиќ** бил српски генерал, еден од основачите на Српскиот комитет на четничката акција и воен министер .

## Животопис

Тој е роден во Неготин, на тромеѓата меѓу Србија, Бугарија и Романија. Во родното место го завршил основното училиште, а во 1865 година се запишал при Воената академија во Белград. По завршувањето на академијата минал низ бројни гарнизони низ Србија постојано напредувајќи во кариерата, а во 1879 година станал кралски офицер *ордонанас*. Во 1900 година станал воен министер.

Го прифатил повикот на Милорад Гоќевац и учествувал во формирањето на Српскиот комитет на четничката акција и во него извршувал највисоки функции. Тој најверојатно бил врската меѓу српската влада и *Комитетот*.

Ја преживеал Првата светска војна и остварувањето на неговата замисла, припојување на Вардарска Македонија кон Србија, односно кон Кралство на Србите, Хрватите и Словенците.

## Извори


Категорија:Основачи на СЧД
Одисеја

**Одисеја** (грчки: *Ὀδυσσεία*) — старогрчка епска поема, чиј автор се смета дека е Хомер.

## Опис
thumbnail|right|300px|Првата страница од поемата

Тројанскиот период, освен периодот од Тројанската војна, го вклучува и талкањето на Одисеј по светот. Ова е опишано во  епот Одисеја од поетот Хомер.Одисеја го опишува враќањето на Одисеј во родната земја Итака, по крајот на Тројанската војна, како и случувањата со неговата сакана сопруга Пенелопа и неговиот син Телемах, која и покрај толку години му останала верна на својот сопруг.

Тоа патување траело околу десет години. Кога Одисеј се вратил на островот, тој успеал да си ја поврати власта во кралството, бидејќи истата му била одземена од страна на просјаците. По пристигнувањето на островот, Одисеј бил препознаен само од неговото куче. Идентитетот на Одисеј бил скриен со помош на Атена, која го претворила во старец. Својот идентитет Одисеј го докажал повторно со помошта на Атена, успевајќи да ја затекне стрелата од својот лак. На крајот, со истата таа стрела, тој со помош на Телемах ги убил сите оние кои претходно му го зазеле кралството.

## Наводи

## Надворешни врски
* „Илијада и Одисеја - илустрации“
* Антонио Табуки: Писмо на нимфата Калипсо до Одисеј, кралот на Итака  - расказ инспириран од ликови од „Одисеја“


Категорија:Старогрчки епски песни
Итака

**Итака** (грчки: *Ιθάκη*) — грчки остров кој се наоѓа во Јонското Море, со површина од 120 км2, и 3.084 жители . Островот е општина во префектурата Кефалинија и се наоѓа североисточно од брегот на Кефалоња, и западно од континентална Грција. Најмногу е познат по Хомеровата Итака, како домот на Одисеј во Одисеја.

## Потекло на името
[300п|мини|десно|Голем остров во средина е [Кефалонија. Островот Итака е десно.]]
300п|мини|десно|Северна Итака

Името на Итака останало непроменето од класичните времиња. Постојат различни тумачења за потеклото на името на Итака; според едни островот го добил името по митолошкиот херој Итак, по други од грчкиот збор "ithy" што значи весел, а некои сметаар дека името настанало од феничанскиот збор  "utica" што значи колонија.

## Итака во митологија
Авантурите на Одисеј траеле дваесет години, а сета негова сила и мисла била врзана за враќањето на островот Итака со кое владеел и на кој го чекала неговата верна сопруга Пенелопа и синт наследник Телемах. Островот Итака бил карпест и на него населението се занимавало со земјоделство и сточарство, по ништо посебно, ни богато. Но верноста на Пенелопа и мистичното исчезнување на Одисеј по Тројанската војна, на Пенелопа ѝ обезбедиле несакани просци. Токму пред враќањето на Одисеј во својот дом, дванаесет хеленски владетели ја побарале за сопруга, донесувајќи насилна одлука дека таа мора да одбере еден од нив. Одисеј, кого Атена го престорила во просјак со својот син им се спротивставува и го зачувува домот и семејството.

## Важни луѓе

*Одисеас Андруцос (1788–1825), херој во грчката војна за независност
*Платон Дракулис (1858-1942), филозоф, писател, политичар
*Панагис Лекацас (1911-1970), писател, новинар
*Лоренѕос Мавилис (1860 – 1912), борец
*Јоанис Метаксас (1871–1941), генерал и диктатор на Грција

## Наводи

## Надворешни врски

*Официјално мрежно место (грчки)  
*Ithaki Metasearch  (моќен пребарувач именуван во чест на Итака)

Категорија:Микенска Грција
Категорија:Острови во Грција
Категорија:Окрузи во Грција
Категорија:Одисеја
Категорија:Јонски Острови
Категорија:Општини во Грција
Стоечка комедија

**Стоечка комедија** (наречена и **стендап** од анг. *stand-up comedy*) — стил на комедија каде што комичарот изведува пред жива публика, обично зборувајќи им директно. Овие изведби често се снимани за да бидат понатаму објавени како ДВД, на Интернет или на телевизија.

Изведувачот често е познат како комичар или стоечки комичар.

## Форма
Изведбите на стоечка комедија се обично кратки, при што комичарот брзо рецитира низа на хумористички приказни, кратки шеги и сл. Некои стоечки комичари користат театрални вештини, музика или магични трикови за да ги подобрат своите настапи. Стоечката комедија често се изведува во клубови за комедија, барови, факултети и театри, меѓутоа, не постои вистинско ограничување околу тоа каде може вештината да се изведува.


Категорија:Комедија
Категорија:Сценска уметност
Категорија:Раскажувачки техники
Пенелопа (митологија)

250px|десно
**Пенелопа** (грчки: Πηνελόπεια) е лик од Одисеја, една од двете епски поеми на Хомер, заедно со Илијада. Таа во старогрчката митологија е сопруга на кралот на Итака, Одисеј, и ќерка на Икариј и Перибеја. Таа порано се викала Арнаја, но по заповедта на татко ѝ Науплије ја фрлил во морето,, но јато на дамчести пловки ја спасило и изнело на брегот. Позната е по својата верност кон својот сопруг, која го чекала дваесет години да се врати од Тројанската војна. Во текот на тие години, таа според легендата имала 108 предлози за да се омажи со друг маж и да го прогласи својот сопруг како мртов. Според истата легенда и според Аполодор, предлозите упатени кон Пенелопа биле околу 136.

По враќањето на Одисеј на Итака, тој разбрал дека неговото кралство било заземено од оние кои постојано и предлагале брак на својата сопруга, па со помош на Атена, тој бил претворен во старец. По предлог на Атена, Пенелопа им кажала дека ќе се омажи за оној кој ќе победи во натпревар по стрелање, користејќи ја стрелата на Одисеј. Така, на натпреварот победил Одисеј, а по ова тој заедно со својот син Телемах ги убил своите соперници.

Пенелопа денеска претставува симбол на верност.

## Наводи

Категорија:Кралици
Категорија:Одисеја
Категорија:Старогрчка митологија
Аполодор

**Аполодор** (грчки: *Απολλοδορος*) бил старогрчки писател, филолог и архитект, кој живеел во средината на 2 век п.н.е. Негов учител му бил Диоген од Вавило. Во Александрија живеел до 146 п.н.е., кога побегнал или бил прогонет. По ова тој заминал во Атина.

Најпознат е по своето дело Хроника (Χρονικά)  и „*За боговете*“ (Peri theon), а се смета и за автор на Митолошка библиотека. единствениот труд за старогрчката митологија кој денеска е зачуван.

Категорија:Луѓе од Александрија
Категорија:Старогрчки поети
Категорија:Римски граматичари
Лауинген

**Лауинген** (герм. *Lauingen*) — град во округот Дилинген во Баварија, Германија. Сместен е на левиот брег на реката Дунав, 5&nbsp;км западно од Дилинген и 37&nbsp;км североисточно од Улм. Населението брои 10.736 жители.

Во градот е роден прочуениот теолог св. Алберт Велики (1193/1206 – 1280)

## Збратимени градови

Лауинген е збратимен со:
* Марцан-Хелерсдорф, Германија
* Сегре, Франција
* Тревиљо, Италија

## Наводи

Категорија:Градови во Баварија
Категорија:Населени места на Дунав
Тројански коњ

thumb|right|300px|Тројанскиот коњ
**Тројанскиот коњ** претставува дел од митот за Тројанската војна.

Според легендата, грчките војски ја опседнале Троја во продолжение на десет години, и никако не пронаоѓале начин како да ја заземат. Најпосле до израз дошла идејата на мудриот Одисеј. Делото било изработено од страна на Епеј, а идејата била на мудриот Одисеј, кој пак ја послушал на божицата Атена. Најсилните херои се засолниле во коњот, додека пак останатата армија се повлекла навидум од брегот. Во меѓувреме, грчкиот шпион Синон успеал да ги убеди на Тројанците дела коњот е дар од боговите, и покрај предупредувањето кое било дадено од страна на Лаокон и Касандра. Така, Тројанците гигантскиот коњ го внеле зад градските ѕидини. Цела вечер Тројанците ја празнувале големата и долгогодишна победа над Грците. Но, вечерта кога сите спиеле, скриените војници ги отвориле портите на градот. По ова следувало целосно уништување на Троја, секој маж или момче биле убиени, секоја жена била заробена.

Денеска, на местото каде некогаш се наоѓала Троја, блиску до Дарданелите во денешна Турција, во 1955 година бил изграден музеј во кој се чуваат реликви од градот, а во градината на самиот музеј има изложено дрвен коњ, кој го претставува легендарниот тројански коњ.

## Наводи

Категорија:Тројанци
Категорија:Тројанска војна
Категорија:Старогрчка митологија
Категорија:Историја на технологијата
Персефона (митологија)

**Персефона** или  *Персефонија* - во старогрчката митологија, кралица на подземниот свет. Таа била ќерка на божицата Деметра, божица на земјоделието и на новиот живот.

Според легендата, Деметра на Зевс му родила ќерка, Персефона. Таа била многу убава девојка, посакувана од неколку богови и смртници. Најпознати од тие биле Аполон и Посејдон, но нејзината мајка сметала дека таа е млада за да се омажи, па затоа ја испратила во Сицилија. Според митот, кога таа си играла на ливадата со нимфите, земјата одеднаш се отворила и се појавил богот Ад, кој ја присвоил за себе. Ад бил многу вљубен во неа и не сакал да ја пушти од подземниот свет. За тоа време, Деметра го слушнала плачот на својата ќерка и побрзала да ја спаси, но не успеала. Деметра талкала низ светот девет дена без храна и вода, сè додека Хелиос не ѝ открил што се случило со нејзината ќерка. Несреќната мајка отишла на планината Олимп и побарала помош од Зевс. За ова време, Ад се оженил со Персефона. Деметра се вратила во својот храм во Елевзина, и на светот настапила голема неплодност на плодовите кое довело и до голема катастрофа како за луѓето така и за боговите. Тогаш Зевс одлучил дека е потребно да се вмеша во проблемот, па одлучил третина од времето Персефона да живее во подземниот свет со Ад, а остатокот на земјата. Кога Персефона била во подземниот свет, настапувала неплодноста, а кога била на земјата природата разеленувала со прекрасни цвеќиња. Така настанале годишните времиња.

## Наводи

Категорија:Старогрчки божици
Категорија:Божествени сопруги на Зевс
Категорија:Жени во старогрчката митологија